གལ་ཏེ་ཕ་མ་སོ་སོས་རང་གི་བུ་ཕྲུག་གི་ལྷན་སྐྱེས་འཇོན་ཐང་ནི་རྙེད།དེར་གང་ལ་དེ་འཚམ་གྱི་སློབ་གཉེར་མཐུན་རྐྱེན་སྦྱར་ཏེ།འཇོན་ཐང་གི་མངོན་མིན་བག་ནུས་རྩལ་དུ་གདོན་ཐུབ་པར་ནི་བྱས།ཡང་འགྲན་སྡུར་རབ་དང་རིམ་པ་ལ་ཞུགས་ཏེ།རྒྱལ་ཁ་ནི་བླངས་ཀྱང་།ཁ་དཔེར།སྟག་གི་གཉའ་ན་སྒང་།སྒང་གི་གཉའ་ན་གངས་ཟེར་བའི་དཔེ་བཞིན་གང་ལས་གང་འཕགས་ནི་རབ་ཏུ་མང་ན།མཐའ་མཇུག་གི་རྒྱལ་ཕན་རྩོད་པ་ལ།ལུས་པོའི་བྱང་རྩལ་གྱི་མངོན་འཕགས་མ་ཡིན་པར།སེམས་ཁམས་ཀྱི་མངོན་འཕགས་ཡིན་ནོ།།འདི་ལ་འདི་ལྟར་བཤད་དེ།གློག་བརྙན་དུ།ཨ་ཕ་གང་དེས།སྦེ་ག་འགྲན་མི་གཞན་གྱི་ལུས་པོའི་བྱང་རྩལ་གྱི་ཁྱད་འཕགས་ཧ་གོ་ཡོད་པར་མ་ཟད།ངོ་གདོང་གི་རྣམ་འགྱུར་དང་འགྲན་སྟངས་ཀྱི་ཉམས་འགྱུར་ལ་བརྟགས་ནས་ཕ་རོལ་གང་དེའི་སེམས་ཁམས་རྟོགས་ཡོད་པ་ལྟ་བུའོ།།གལ་ཏེ།ལུས་པོའི་བྱང་རྩལ་ཨ་ན་མ་ན་གཉིས་གདོང་ཐུག་ན།གཙོ་བོར་རང་དང་གཞན་གྱི་གཅིག་ཚབ་གཅིག་གིས་མི་བཏུབ་པའི་སོ་སོའི་འགྲན་རྩལ་ཧ་གོ་བ་ནི་གནད་དུ་ཆེ།དཔེར་ན།ཕ་རོལ་བ་དེ་འགོག་རྒོལ་ལ་མཁས་ན།རང་གིས་ཕར་རྒོལ་བྱ་དགོས་པ་དང་།ཡང་ཕ་རོལ་བ་དེ་ཕར་རྒོལ་ལ་བྱང་ན།རང་གིས་འགོག་རྒོལ་གྱིས་གདོང་ལེན་བྱ་བ།ཡང་ཕར་རྒོལ་དང་འགོག་རྒོལ་གཉིས་ཀ་གཅིག་མཚུངས་ཡིན་དུས།ངང་སྲིང་བྱ་བ་དེ་ནི་ཡིད་སེམས་ཀྱི་མཛངས་ཡོན་ལ་ཐུག་ཡོད་པར་འདོད།ཡང་ན་རང་སེམས་ལྷོད་ལ་འབབ་རྒྱུ་དང་གཞན་སེམས་འཚུབ་ལ་བསྐུར་བའི་འགྲན་རྩལ་རྫུས་བག་ཅན་མངོན་བསྟར་བྱས་ཏེ།མཐའ་མཇུག་གོ་སྐབས་དམ་འཛིན་བགྱིས་ན།ཕུགས་འདུན་འགྲུབ་པའི་འབྲས་བུ་གཡུར་ཟ་སྨིན་པར་སློབ་པ་ལྟ་བུའོ།།གང་ལྟར།ནམ་ཡང་གཞན་རྟེན་བྱ་བ་ནི་ཕམ་རྒྱུ་ལས་རྒྱལ་རྒྱུ་མ་ཡིན་པར་གདམས་པ་ལྟ་བུའོ།།དེ་ལྟར།ཨ་ཅེས་འཛམ་གླིང་རིམ་པའི་སྦེ་འགྲན་ལ་གསེར་གྱི་རྟགས་མ་སྟེ།ཕ་བུ་གཉིས་ཀའི་རེ་འདུན་མངོན་འགྱུར་བྱུང་བ་རེད།